והצביע על עינו: וזוהי העין האנושית, קצת יותר משוכללת מהמצלמה, שכפי שראיתם ניסיתי להסביר חלק זעיר ממה שידוע לנו עליה, והרשו לי לחזור על אותה השאלה של המצלמה: האם למישהו, מצביע על עינו, ספק שהדבר הזה נעשה מאליו?  הוא לא ענה על השאלה, ובחר להשאירה פתוחה לצופים, שכל אחד יענה בעצמו - כראות עניו, מבלי שום הכוונה השפעה או הפעלת לחץ מכל סוג שהוא.  לי זה הספיק כבוד הרב. זה היה קול הגיוני. זה היה קול אנושי. בשבילי זה לא היה חיזוק, זה היה התגלמות האמונה ובמלוא הדרה ועוצמתה.  כבוד הרב, לא שלפתי בכוונה תחילה את אירועי יום שישי ההוא מקובץ הזיכרון שלי, במטרה להסביר משהו... אין לי מושג וחצי מושג איך התפרץ לו פיתאום הקובץ הזה מתת המודע...  ולאמיתו של דבר, הרעיון המרכזי מלפני דפים אחדים שרציתי והתכוונתי להגיע אליו הוא, שאי-הגימגום, אמירת האמת המוחלטת מבלי להתחשב בטעם המר או המתוק שתשאיר, אי-גימגום זה, זהו סימן ההכר הבולט ביותר בדת היהודית, ובתורתינו הקדושה.  גם הקוראן הוא קדוש בעיני מאות מליוני אנשים שמאמינים באותו אלוה שלנו  אך אינני חושב - וזה הרעיון שהתכוונתי להגיע אליו - שסופר אי-פעם בקוראן ש"עומר